છેલ્લી તોપ પણ દેખાતી બંધ થઈ ગઈ ત્યારે કમાન્ડોને મેદાનની પાછળથી અને ઉપરના માળેથી સ્ત્રીઓના સામુહિક રહેઠાણોમાંથી આવતો રોકકળનો અવાજ સંભળાયો. તોપગોળાની કરચ વાગવાથી એક છોકરી ઘવાઈ હતી. એ છોકરી તો માત્ર આઘાતથી જ ડરી ગઈ હતી, પરંતુ તેની ઈજાઓને જોઈને પાછલા કેટલાયે વર્ષોથી સ્ત્રીઓએ રોકી રાખેલી દુઃખની લાગણી વ્યક્ત થઈને બેરોકટોક વહેવા લાગી! સ્ત્રીઓ વિલાપ કરી રહી હતી ત્યારે બ્રિનલિટ્ઝના ડૉક્ટરોએ ઘવાયેલી છોકરીને તપાસીને છોકરીને થયેલી ઈજા બહુ મામુલી હોવાની બધાંને જાણ કરી!